Pierre Balmain
Store norske leksikon,Kunst og estetikk,Søm, klær og mote,Klesdesignere og motehus
Pierre Balmain var en fransk motekunstner. Han arbeidet som motetegner hos Molyneux og Lelong før han åpnet sitt eget motehus i 1945.
Balmain fikk snart en ledende posisjon i fransk haute couture hvor han representerte den tradisjonelle franske eleganse. Balmains kolleksjoner var preget av en feminin linje («jolie madame») og han var spesielt kjent for sine overdådige aftenkjoler, ofte med rike broderier. Motehuset etablerte filialer i flere land, blant annet USA, hvor en forretning for ferdigsydde klær åpnet i New York i 1949. Hans parfymefirma og strømpefirma ble verdenskjent.Etter Balmains død overtok hans assistent, dansken Erik Mortensen, ledelsen av motehuset frem til 1990. Fra 1992–2002 var Oscar de la Renta sjefdesigner. Den franske motedesigneren Olivier Rousteing fikk ansvar for den kunsteriske ledelsen i 2011, i en alder av 24 år. Les mer i Store norske leksikon Kunsthåndverk og kunstindustri i Frankrike Eksterne lenker Pierre Balmain Litteratur Salvy, Gerard-Julien (1995). Pierre Balmain, Editions du Regard